Onderdaan van die dag: Tristan Gouws
Posted on Oktober 24, 2018	by alleman
Gouws het ‘n klag by persombudman gemaak omdat die Daily Dispatch nie deurgaans na Afriforum se nuwe beste maatjie, Zwelithini as “koning” verwys het nie.
Om ‘n koning te hê, is nie Zulu kultuur nie, dis ‘n probleem wat Zulus het in die Republiek van Suid-Afrika, en die manier hoe tradisionele “leiers” soos Zwelithini hulle onderdane onderdruk deur hulle van grondregte te ontneem is ‘n groot probleem.
Verder is dit bekend dat Zwelithini ‘n xenofobiese haataanblaser is. Niemand is enige respek aan hom verskuldig nie, en dis nie disrespek teenoor Zulus om dit te sê nie.
Die Dispatch het nie eers disrespek teenoor Zwelithini bedoel nie, maar om ons reg tot vryheid van spraak te vier wys ek nog ‘n bietjie disrespek teenoor koninklikes, (deur Steve Bell):
Posted in suid-afrika	| Tagged Daily Dispatch, Goodwill Zwelithini, Zwelithini	| Lewer kommentaar
Christen van die dag: Scott Morrison
Posted on Oktober 22, 2018	by alleman
‘n Heilige Christen, Scott Morrison, is Australië se nuwe eerste minister. Luister gerus hier (of hier) vir Dr Neela Janakiramanan van hoe Morrison vlugtelinge se kinders laat ly op Nauru. En van hoe Morrison dokters se pleidooie ignoreer om daardie kinders se lyding stop te sit – iets wat hy baie maklik kan doen.
Natuurlik gaan Australië se Christene saam met dit. Soos SA se Christene gedoen het met apartheid. Soos Christene gedoen het met slawerny, en kolonialisme. Soos hulle ook saamgaan met Trump. Soos hulle saamgaan met die misbruik van kinders in die Roomse kerk.
Die lys gaan aan.
Posted in suid-afrika	| Tagged Australia, Australië, christene, heiligheid, Scott Morrison, vlugtelinge	| 1 Kommentaar
Sekulêre skole is beter vir almal
Posted on Julie 10, 2017	by alleman
Deur ‘n naam soos OGOD te kies, wil Hans Pietersen se organisasie hul opponente verneder, omdat die ydelike gebruik van God se naam aanstootlik vir gelowiges is. Ek wens Suid-Afrikaners wil ‘n meer verdraagsame styl van politieke bedinging gebruik.
Maar SA het nodig dat staatskole sekulêr moet wees, omdat
Anders as Christene van vorige dekades, is Christene vandag grootliks fanaties anti-wetenskap, en dis nodig om by die skool, ten minste, te hoor wat die wetenskap sê, omdat ons kinders se toekoms juis daarvan afhang.
Sekulêre skole kan ons kinders voorberei vir die wêreld van werk wat alreeds sekulêr is, en waar hulle in elk geval met mense van ander gelowe, sowel as ateïste gaan moet saamwerk.
Oordentlikheid en medemenslikheid teenoor alle mense is iets waarmee kinders uit Christelike skole dikwels ‘n probleem het – waar dit die geval is, reageer hulle met suspisie, vrees of haat teenoor diegene wat uit ‘n ander agtergrond kom.
‘n Voorbeeld hiervan is die geval van Roedolf Viviers en Zayn van Tonder wat ‘n Moslem, Mohammed Fayaaz Kazi by ‘n Chiken Licken gespot het oor sy baard. Natuurlik het ‘n argument ontstaan, en toe ‘n geveg. Kazi is dood, en Viviers is, sover ek weet, steeds in die tronk. Ek is 100% seker dat Viviers, ‘n baie sterk man, nie daardie dag beplan het om enigeen te vermoor nie. Tog is hy en sy vriend die produk van ‘n sekere lewensuitkyk wat nie die “ander” kan verstaan of verdra nie – en as hy nie met daardie lewensuitkyk opgesaal was by ‘n Christelike skool nie, sou daardie tragedie nooit gebeur het nie. En hierdie lewensuitkyk is wat Afriforum en andere so hard veg om te behou.
Posted in suid-afrika	| Tagged afriforum, godsdiens in skole, Mohammed Fayaaz Kazi, OGOD, Roedolf Viviers	| Lewer kommentaar
Hoe het Christene so anti-wetenskap geword?
Posted on Maart 29, 2017	by alleman
Mense soos Richard Dawkins maak ‘n voorstelling van Christene as inherent dom en anti-wetenskap, maar dit was Christen – regse presidente Ronald Reagan en George Bush (die eerste president Bush) wat die probleem van klimaatsverandering na die politieke arena geneem het, en begin onderhandel het daaroor met ander regerings.
Christene het tradisioneel geglo dat die mens ‘n opdrag het om verantwoordelikheid vir die aarde te neem. Lees byvoorbeeld hierdie – waar Gavin Ortlund verskeie dele van die Bybel aandui wat op die mens se verantwoordelikhede dui. Sien ook hierdie – oor Christene se voogdyskap oor die aarde.
Christene was tradisioneel ook nie skaam om die vrugte van die wetenskap – mediese wetenskap en tegnologie -te gebruik nie.
Maar Christene is vandag grootliks anti-wetenskap – sak en pak saam met Trump en sy vernietiging van alle beskerming van natuur en die omgewing. Byvoorbeeld:
200 000 Amerikaners sterf ‘n vroeë dood elke jaar weens besoedeling, (en 5.5 miljoen wêreldwyd) maar Trump vernietig die EPA, en probeer om die koolstof – ekonomie te red al is dit die hernubare ekonomie wat die meeste werke skep.
Anti-inenting ekstremiste het ook Trump se oor, al is dit so dat hulle leuens lankal verkeerd bewys is.
Sy (en sy volgelinge) se verdagmakery van die wetenskap rondom klimaatsverandering – Christene gaan grootliks saam daarmee!
Mense skryf graag oor hoe “Islamic State” oftewel ISIS ‘n “death cult” is – en hulle is ook. Maar Christene vandag is eweneens ‘n death cult, hoewel hulle het geen besef het van hoeveel gevaar hulle vir die wêreld inhou nie.
Christene moet hulself afvra wanneer en hoekom hulle ophou dink het – ek dink die antwoord is iewers tussen Trump-Putin, Facebook en die American Evangelicals wat via die Internet die res van die Christendom se denke begin oorheers het.
Posted in suid-afrika	| Tagged besoedeling, christene, Donald Trump, Evangelicals, Facebook, George Bush, klimaatsverandering, Ronald Reagan, wetenskap	| 1 Kommentaar
Christene en ateïste het belangriker dinge om oor te praat as geloof
Posted on Desember 11, 2016	by alleman
(Oftewel, hoe om ateïsme minder aaklig te maak!)
Christene is moeg vir die intellektueel meerderwaardige manier waarop probeer word om alles wat verkeerd is op godsdiens te blameer. Hierdie styl van debat is begin deur Anglo-ateïste¹ soos Richard Dawkins en Sam Harris. Lees gerus vir Allegra Ringo om te sien wat se soort persoon Dawkins eintlik is (rassisties, seksisties en meer). Ook Sam Harris is ‘n rassis – sien How to Make Atheism Less Awful in 2014 deur Martin Robbins.
Die dieper rassistiese agenda van die Anglo-ateïste is om te probeer verdoesel dat sommige van die heel grootse probleme eintlik deur (veral Britse) kolonialisme, en Anglo-Amerikaanse neokolonialisme veroorsaak is. “Islamitiese – terrorisme” veral word op die Islamitiese godsdiens geblameer, maar die Midde-Ooste en die Moslem wêreld is so erg deur Brittanje, die VSA en Rusland gedestabiliseer dat, as daardie lande ateïsties was, dit heel waarskynlik steeds tot terrorisme sou gelei het. Dit sou net nie “Islamitiese – terrorisme” gewees het nie.
Hierdie Anglo-ateïsme is relatief nuut, en het ongelukkig ook in Suid-Afrika onder Afrikaner ateïste ‘n aanhang gevind – met onaangename debatstyl en al.
Maar hulle verteenwoordig nie die stil meerderheid van ateïste nie. Die van ons wat nie daarop uit is om kolonialisme te regverdig en verheerlik nie, kan insien dat daar twee yslike groot kwessies is waaroor ons dringend met almal wat omgee oor ons mensdom moet praat. Ons gee nie om wat jy glo na jou dood met jou gaan gebeur, of wat jy op Sondae doen nie, maar ons moet gemeenskaplike grond vind oor aardverwarming en rassisme.
Die mens se afhanklikheid van steenkool en olie is besig om ons en ons kinders se toekoms te bedreig. Alle wetenskaplikes behalwe enkeles wat deur oliemaatskappye omgekoop word, sê dit hard en duidelik. Daar is nie ‘n debat daaroor onder wetenskaplikes nie, dit is ‘n aanvaarde feit. Christene glo dat daar ‘n wederkoms gaan wees, en daarom reken sommige dat hulle nie hoef te worry dat ons die aarde verwoes nie, maar gelukkig vir die res van ons het gelowiges ook ‘n lering dat hulle ‘n opdrag het om te sorg vir die aarde, en dit is in almal se belang dat Christene hulle siening dat hulle ‘n voogdyskap oor die aarde het, ernstig begin opneem.
Ongelukkig is rassisme so inherent in hoe die Westerse beskawing met kolonialisme sy voordeel bo die res gekry het, dat die meeste Westerlinge nie die omvang van die probleem insien nie, en dink rassisme is bloot as jy iets leliks van ‘n nie-wit persoon sê. Maar die ongeërgde en gevoellose manier waarmee Westerse lande en Rusland gedurig bomme laat reën op lande waar die mense nie soos hulle lyk nie, is ook rassisme. En daarom is terrorisme ook ‘n gevolg van rassisme. Rassisme is saam met aardverwarming die wêreld se grootse probleem, maar Christene het ook die liefdesgebod wat hulle moet nakom, en dis in almal se belang dat hulle hierdie opdrag begin nakom deur die probleem van rassisme en die aaklige gevolge van kolonialisme ernstig aan te spreek.
Mense van Anglo-Saxon agtergrond praat nie van Anglo-ateïsme nie, omdat hulle nie self insien hoe Anglo dit is nie. Hulle noem dit “New Atheism.”
Lees gerus hier oor hoe moeg Christene is vir die Anglo-ateïste se aanvalle op hulle.
Posted in suid-afrika	| Tagged Aardverwarming, Allegra Ringo, Anglo-ateïsme, ateisme, christene, godsdiens, liefdesgebod, Martin Robbins, New Atheism, rassisme, Richard Dawkins, Sam Harris	| 17 Kommentaar
Lord Coe, die walgworsie
Posted on Augustus 25, 2016	by alleman
Lord Sebastian Coe hou aan om Caster Semenya ‘n “‘n dogter, ‘n suster” te noem, maar hy wil haar dwing om haar liggaam se natuurlike werking met medikasie te verander as sy wil deelneem aan atletiek.
As jy dink hy het ‘n punt beet, lees gerus:
Sisonke Msimang: Caster Semenya is the one at a disadvantage
Katrina Karkazis: The ignorance aimed at Caster Semenya flies in the face of the Olympic spirit
Lord Coe kan nie sy vyandigheid agter woorde soos “daughter” and “sister” wegsteek nie.
Posted in suid-afrika	| Tagged British Upper Class, Caster Semenya, Katrina Karkazis, Lord Coe, rassisme, sebastian coe, Sisonke Msimang	| Lewer kommentaar
Hoekom die ANC nie links is nie
Posted on Julie 26, 2015	by alleman
Ek het hierdie geskryf na aanlyding van Flip Buys se wanvoorstelling dat die ANC links is (en linkses dus soos die ANC is)
Die ANC is ‘n komplekse organisasie, wat beslis ook ‘n krimpende aantal linkses insluit, maar dit is duidelik dat regses – Zulu nasionaliste, Afrika nasionaliste en tradisionaliste, asook comprador kapitaliste die botoon voer.
Die ANC se tradisionalisme
Die toename in ongelykheid in SA sedert 1994 pla die ANC blykbaar nie want die party tree hoofsaaklik op in belang van ‘n swart middelklas en tradisionele leiers, en baie van wat hulle doen dui op ‘n minagting van arm mense.
Die voortgesette onderwerping van landelike swart mense aan tradisionele leiers. Sien hier en hier
Die steun van monargiee soos Swaziland se koning Mswati wat selfs geldelike steun van SA kry. Ware linkses is republikeine, en keur nie Mswati se verdrukking van sy land se mense goed nie. As die ANC links was, het hulle gehelp om Swaziland te bevry soos wat linkses van baie lande gehelp het om swart mense in SA te bevry.
Die steun aan koning Goodwill Zwelithini is veral ‘n bewys van hoe regs die ANC onder Zuma geword het. Nadat Zwelithini in April Xenofobiese aanvalle op swart buitelanders aangehits het, het die ANC regering hom nie gestraf of selfs gerepudieer nie, maar hom beloon deur met Operation Fiela kwaai op immigrante toe te slaan, asook met ‘n yslike geldelike verhoging aan hom en ander tradisionele leiers. Hierdie verhoging dui ook op ‘n intensie om tradisionele leiers te beloon en hul mag te vergroot. Volgens minister Gugile Nkwinti is tradisionele leiers ook “verhewe bo politieke gesag”
Die weiering om swart skole in arm gebiede te verbeter – hierdie is ‘n tegniek om arm mense onder te hou.
Die ANC se wals met neo-kolonialisme
In hierdie opsig is die ANC regs deur dikwels op te tree as comprador kapitaliste, byvoorbeeld:
Die skiet van Suid-Afrikaanse mynwerkers namens Lonmin, ‘n Britse maatskappy by Marikana
Die wapentransaksie met ‘n konsortium onder leiding van BAE Systems
Die toeken van kontrakte aan Britse maatskappye soos G4S om staatswerk te doen
Die verengelsing van Suid-Afrika
Steun in die VN veiligheidsraad vir die 2011 Anglo Amerikaanse aanval op Libië wat die land erg gedestabiliseer het.
Posted in suid-afrika	| Tagged anc, BAE systems, Flip Buys, G4S, Goodwill Zwelithini, Gugile Nkwinti, Lonmin, Marikana, Mswati, nasionaliste, neo-kolonialisme, Operation Fiela, regses, verengelsing	| 2 Kommentaar
Bang oumense misgun hulle kinders vryheid van Empire
Posted on September 19, 2014	by alleman
Ek kan skaars inhou hoe teleurgesteld ek is oor die Skotse nee stem. Die jongmense wil nie meer deel wees van die oorloë en onreg wat in Whitehall uitgedink word nie, en ook nie die hele korrupte Westminster stelsel nie. Maar die oumensies is bang. Bang oor wie hulle gaan beskerm as die Empire wat soveel mag in die wêreld uitgeoefen het, nie meer daar is om te dien nie.
Hulle is bang vir hulle eie vryheid!
Nou wil ek (wat al gevaarlik naby 50 is), ‘n paar dinge oor oumense sê:
Oumense is nie vanself wys nie – net wyse jongmense word wyse oumense.
Mens neig om al meer vreesagtig en gekant teen verandering te word namate jy ouer word. Maar lewe is verandering. Ek hoop dit gebeur nooit met my om so vreesagtig en konserwatief te word dat ek nee stem vir my kinders se vryheid nie – dan eerder meer pyne en swak gesondheid of die dood.
Maar wag tot die bang oumensies wat so verknog aan Britse empire is, uitgesterf het – so oor 10 of 20 jaar. Dan hoop ek sal die jongmense ‘n Skotse republiek begin wat die wêreld inspireer.
Posted in suid-afrika	| Tagged Britse empire, oumense, Skotland, Westminster, whitehall	| 8 Kommentaar
Posted on September 8, 2014	by alleman
Daar is vir my niks so pateties soos rykes en welgesteldes wat “aktiviste” word, omdat hulle reken hulle is die victims in die samelewing nie. Hierdie soort denke maak van jou ‘n oneerlike pateet.
Vat byvoorbeeld hierdie libertynse “aktivis”, wat ander “aktiviste” oneerlike tegnieke leer om boeke wat hulle nie gelees het nie, te “rate” volgens politiek.
Natuurlik kry mens dieselfde soort libertyne ook in SA, en selfs ook in Afrikaanse blogs.
Posted in Uncategorized	| Tagged libertarians, libertyne	| 4 Kommentaar
‘n Paar dinge wat libertyne nie graag sal wil erken nie
Posted on September 6, 2014	by alleman
Mens sou nie kon dink die libertynse siening sou kon vatplek kry by ‘n volk wat so baie soos Afrikaners by die staat gebaat het nie. Maar nou kry mens tot al Afrikaanse blogs wat hierdie filosofie verkondig, en daarmee saam natuurlik veldtogte teen die idee van gelykheid.
Daar is natuurlik invloede wat sommige Afrikaners in hierdie rigting lei, byvoorbeeld:
Die persepsie dat die SA staat van vandag ons vyandiggesind is
Steve Hofmeyr wat ‘n groot Ayn Rand aanhanger is (asook ‘n volgeling van Dan Roodt)
So kry mens natuurlik hierdie libertynse bloggers wat sowaar veldtogte voer teen die ideaal van gelykheid:
Gelyker as jy (hierdie libertyn noem homself wraggies ‘n anargis, maar hy is definitief nie een nie)
Die voordele van gelykheid is so oorweldigend, en hierdie ouens se begeerte om klein koningkies te wees so obvious, dat mens hulle eintlik ten beste met ‘n paar comics kan antwoord:
Posted in suid-afrika	| Tagged Jaco Steyn, libertyne	| 3 Kommentaar
karen oor Christene en ateïste het belan…
Essie oor Christene en ateïste het belan…
vuurklip oor Christene en ateïste het belan…
essievra oor Christene en ateïste het belan…